1. ΒΑΣΙΛΙΚΟΝ ΔΙΑΤΑΓΜΑ της 16/31 Μαΐου 1937 Περί της εκτελέσεως της ιατρικής υπηρεσίας εν τοις αεροϋγειονομείοις. Έχοντες υπ’ όψει το άρθρ. 31 του Α.Ν. 340/1936, ως και σχετικήν γνωμοδότησιν του Συμβουλίου Επικρατείας, προτάσει των Ημετέρων επί της Κρατικής Υγιεινής και Αεροπορίας Υφυπουργών, απεφασίσαμεν και διατάσσομεν: Άρθρ.1.-Εν τοις Αεροϋγειονομείοις Δεκελείας, Φαλήρου και Σέδες την ιατρικήν υπηρεσίαν των αφικνουμένων αεροσκαφών θέλουσιν εκτελεί οι υγειονομικοί αξιωματικοί εκάστης αεροπορικής μονάδος συν τη λοιπή υπηρεσία αυτών, ήτοι: Εν τω Αεροϋγειονομείω Δεκελείας ο ιατρός της Σχολής Αεροπορίας. Εν τω Αεροϋογειονομείω Φαλήρου ο ιατρός της Αεροπορικής Βάσεως Φαλήρου. Εν τω Αεροϋγειονομείω Σέδες ο ιατρός της ομωνύμου Αεροπορικής Βάσεως. Εις τους αυτούς, ως άνω υγειονομικούς Αξιωματικούς ανατίθεται ωσαύτως η εν γένει εφαρμογή των υγειονομικών διατάξεων εν εκάστω Αεροϋγειονομείω. Ούτοι αναφέρονται δι’ άπαντα τα υγειονομικά ζητήματα εις το Υπουργείον Κρατικής Υγιεινής και Αντιλήψεως (Τμήμα Λοιμωδών Νόσων, Γραφείον Ε.Υ.Α.) δια των Διοικητών των Αερολιμένων λαμβάνοντες παρά τούτου εντολάς. Άρθρ.2.-Εις τα λοιπά Αεροϋγειονομεία η ιατρική υπηρεσία τούτων εκτελείται υπό ιδιωτών ιατρών, εις ους ανατίθενται τα ως άνω καθήκοντα δι’ αποφάσεως του επί της Κρατικής Υγιεινής Υφυπουργού, κατά τα ισχύοντα επί ιδιωτών ιατρών πλοίων εν τοις Υγειονομείοις. Εις τους αυτούς Υφυπουργούς ανατίθεται η δημοσίευσις και εκτέλεσις του παρόντος. 